A BÓBITA ÓVODA ALAPÍTÓ OKIRATA

(a módosításokkal egységes szerkezetbe foglalva)

Budapest Főváros VII. kerület Erzsébetváros Önkormányzat Képviselő – testülete az államháztartásról szóló törvény végrehajtásáról szóló 368/2011. (XII.31.) Korm. rendelet 5.§-a alapján, továbbá figyelemmel a nemzeti köznevelésről szóló 2011.évi CXC. törvényben foglaltakra a Bóbita Óvoda alapító okiratát 2012. december 1. napjától az alábbiak szerint adja ki:

1. A költségvetési szerv (a továbbiakban: költségvetési szerv) neve:

Bóbita Óvoda

2. A költségvetési szerv OM azonosító száma:

034361

3. A költségvetési szerv székhelye:

1074 Budapest, VII. Akácfa u. 32.

4. A költségvetési szerv jogállása:

Önálló jogi személy.

5. Az alapító szerv neve:

Budapest Főváros VII. kerület Erzsébetváros Önkormányzat

1073 Budapest, Erzsébet krt. 6.

6. A költségvetési szervet fenntartó szerv neve, székhelye:

Budapest Főváros VII. kerület Erzsébetváros Önkormányzata

1073 Budapest, Erzsébet krt. 6.

7. A költségvetési szerv irányító szerve, székhelye:

Budapest Főváros VII. kerület Erzsébetváros Önkormányzat Képviselő-testülete

1073 Budapest, Erzsébet krt. 6.

8. A költségvetési szerv irányító szervének vezetője:

Polgármester

9/a. A köznevelési intézmény típusa:

Óvoda

9/b. Jogszabályban meghatározott közfeladata: köznevelés

Az óvoda a gyermek hároméves korától a tankötelezettség kezdetéig nevelő intézmény.

10. Felvehető gyermekek maximális létszáma:

125 fő

11. A költségvetési szerv működési köre:

Az óvoda feladat ellátási kötelezettsége a fenntartó által meghatározott körzetben, másodlagosan a Budapest Főváros VII. kerület Erzsébetváros közigazgatási területén lakó vagy tartózkodó óvodáskorú gyermekek óvodai nevelésére, iskolai életmódra való felkészítésére terjed ki. Ezt meghaladóan üres férőhelyeivel a szabad óvodaválasztás érvényesítését szolgálja.

**12. Alapfeladatának jogszabály szerinti megnevezése: köznevelési feladat, ezen belül óvodai nevelés, és a többi gyermekkel együtt nevelhető sajátos nevelési igényű gyermekek nevelése.**

12/a. Államháztartási szakágazati besorolása

851020 Óvodai nevelés,

12/b. Alaptevékenysége az államháztartás szakfeladatrendje szerinti bontásban:

* 851011 Óvodai nevelés, ellátás – a gyermek hároméves korától a tankötelezettség kezdetéig tartó, a teljes óvodai életet átívelő foglalkozások és a gyermek napközbeni ellátásával összefüggő feladatokat is magában foglaló nevelési tevékenységek.
* 562912 Óvodai intézményi étkeztetés – az óvodai ellátottak intézményi étkeztetése.
* 562917 Munkahelyi étkeztetés.
* 856099 Egyéb oktatást kiegészítő tevékenység.
* 851012 Sajátos nevelési igényű gyermekek óvodai nevelése, ellátása.

**12/c. Sajátos nevelési igényű tanulók integrált nevelése, oktatása:**

**Ellátja a többi gyermekkel együtt nevelhető, szakértői bizottság szakértői véleménye alapján az érzékszervi fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő gyermekek nevelését.**

12/d. Vállalkozási tevékenység: vállalkozási tevékenységet nem folytathat.

13. A költségvetési szerv gazdálkodási besorolása, előirányzatok feletti rendelkezési jogosultsága:

Önállóan működő, előirányzatai felett részjogkörrel rendelkező (Az államháztartás végrehajtásáról szóló 368/2011. (XII. 31.) Korm. rendelet 9 §. (3) szerint meghatározott) költségvetési szerv, mely besorolás nem érinti az intézmény szakmai önállóságát. Személyi előirányzat felett teljes rendelkezési jogkörrel bír, a dologi előirányzatok feletti rendelkezési jogosultságát a Bischitz Johanna Integrált Humán Szolgáltató Központtal együtt gyakorolja. A pénzügyi-gazdasági feladatokat a Bischitz Johanna Integrált Humán Szolgáltató Központ látja el. A munkamegosztás és felelősségvállalás rendjét külön megállapodás szabályozza.

14. A költségvetési szerv vagyona:

Budapest VII. kerület 34317/0/A/1.2.3 helyrajzi számú 606 m2 felépítményes ingatlan ingyenes használata, valamint vagyonértékű jogok, tárgyi eszközök (gépek, berendezések, felszerelések, stb.) állóeszközleltár szerint.

15. A költségvetési szerv vagyon feletti rendelkezési jogosultsága:

A költségvetési szerv működéséhez szükséges ingó és ingatlan vagyontárgyak az alapító tulajdonát képezik. A költségvetési szerv vagyonát A költségvetési szerv vezetője működteti. Az épület csak az alapító okiratban meghatározott feladatok ellátására szolgál. A zavartalan működtetés biztosítása mellett, az alaptevékenység sérelme nélkül az óvoda helyiségei – az önkormányzat tulajdonában lévő vagyonnal való rendelkezés szabályairól szóló 49/2011. (XI.21.) számú önkormányzati rendelet betartásával - hasznosíthatók, de el nem idegeníthetők.

16. A költségvetési szerv vezetőjének kinevezési rendje:

A költségvetési szerv vezetője magasabb vezető beosztású közalkalmazott, akit pályázat útján Budapest Főváros VII. kerület Erzsébetváros Önkormányzatának Képviselő-testülete bíz meg határozott időre.

17. A költségvetési szerv alkalmazottainak jogállása:

A költségvetési szerv alkalmazottai közalkalmazottak, jogviszonyukra a Közalkalmazottak jogállásáról szóló 1992. évi XXXIII. törvény rendelkezései az irányadóak.

18. A költségvetési szerv képviselete:

A költségvetési szerv képviseletét a Polgári Törvénykönyv (1959. évi IV. törvény) 36.§-a, valamint a Nemzeti köznevelésről szóló 2011. évi CXC. törvény alapján az intézmény vezetője látja el, aki e jogkörét esetenként, vagy az ügyek meghatározott csoportjára nézve az intézmény dolgozójára átruházhatja.

Záradék

Jelen egységes szerkezetbe foglalt módosított alapító okiratot Budapest Főváros VII. kerület Erzsébetváros Önkormányzatának Képviselő-testülete a 2012. november 16.-i ülésén a ……………. számú határozattal fogadta el.

Budapest, 2012. november

Vattamány Zsolt

polgármester

A kiadmány hiteléül:

Dr. Gotthard Gábor  
 jegyző