A Molnár Antal Zeneiskola Alapfokú Művészeti Iskola (AMI) alapító okirata

(a módosításokkal egységes szerkezetbe foglalva)

Budapest Főváros VII. kerület Erzsébetváros Önkormányzat Képviselő – testülete az államháztartásról szóló törvény végrehajtásáról szóló 368/2011. (XII.31.) Korm. rendelet 5.§-a, továbbá a nemzeti köznevelésről szóló 2011.évi CXC. törvény alapján a „Molnár Antal Zeneiskola” Alapfokú Művészetoktatási Intézmény alapító okiratát 2012. december 1. napjától az alábbiak szerint adja ki:

1. A költségvetési szerv (a továbbiakban: költségvetési szerv) neve:

Molnár Antal Zeneiskola Alapfokú Művészeti Iskola (AMI)

2. A költségvetési szerv OM azonosító száma:

039679

3. A költségvetési szerv székhelye:

1073 Budapest, VII. Erzsébet körút 32. I. emelet

4. A költségvetési szerv telephelyei:

* 1077 Budapest Wesselényi utca 17.
* 1073 Budapest Kertész u. 30.
* 1077 Budapest Dob u. 85.
* 1074 Budapest Alsóerdősor u. 14-16.
* 1071 Budapest Városligeti fasor. 5-7.
* 1071 Budapest Rottenbiller u. 43-45.
* 1078 Budapest Hernád u. 42.

5. A költségvetési szerv jogállása:

Önálló jogi személy.

6. Az alapító szerv neve:

Budapest Főváros VII. kerület Erzsébetváros Önkormányzat

1073 Budapest, Erzsébet krt. 6.

7. A költségvetési szervet fenntartó szerv neve, székhelye:

Budapest Főváros VII. kerület Erzsébetváros Önkormányzata

1073 Budapest, Erzsébet krt. 6.

8. A költségvetési szervet irányító szerve, székhelye:

Budapest Főváros VII. kerület Erzsébetváros Önkormányzat Képviselő-testülete

1073 Budapest, Erzsébet krt. 6.

9. A költségvetési szervet irányító szervének vezetője:

Polgármester

10. Köznevelési intézmény típusa: alapfokú művészeti iskola

10.a) Alapfeladatának jogszabály szerinti megnevezése: köznevelési feladat, ezen belül alapfokú művészetoktatás

**10.b) Jogszabályban meghatározott közfeladata:kibontakoztassa a művészi képességeket, fejlessze a művészi tehetségeket, igény esetén felkészítsen szakirányú továbbtanulásra.**

**Az oktatás előképző, alapfokú és továbbképző évfolyamokon, zeneművészeti ágban folyik.**

**A tanuló az utolsó alapfokú évfolyam befejezését követően művészeti alapvizsgát, az utolsó továbbképző évfolyam elvégzését követően pedig művészeti záróvizsgát tehet.**

11. A köznevelési intézmény évfolyamainak száma:

2 évfolyam előképző, 6 évfolyam alapfokú, 4 évfolyam továbbképző

12. A felvehető tanulók maximális létszáma:

550 fő

13. A költségvetési szerv működési köre:

Elsősorban Budapest Főváros VII. kerület Erzsébetváros közigazgatási területén lakó vagy tartózkodó tanulók zeneművészeti oktatására terjed ki. Ezt meghaladóan üres férőhelyeivel a szabad iskolaválasztás érvényesítését szolgálja.

14. Államháztartási szakágazati besorolása:

852020 Alapfokú művészetoktatás

14.a) Alaptevékenysége szakfeladat szerinti bontásban:

852031 Alapfokú művészetoktatás zeneművészeti ágban

856099 Egyéb oktatást kiegészítő tevékenység

**14/b.) Művészeti ág: zeneművészet**

2011. szeptember 1-jei hatállyal, felmenő rendszerben a tanszakok megnevezése az alábbiak szerint módosul:

Klasszikus zene:

* Fafúvós tanszak: furulya, fuvola, oboa, klarinét, szaxofon, fagott
* Rézfúvós tanszak: kürt, trombita, harsona-tenorkürt-baritonkürt, tuba
* Akkordikus tanszak: hárfa, gitár, cimbalom, ütő
* Billentyűs tanszak: zongora, orgona
* Vonós tanszak: hegedű, brácsa, gordonka, nagybőgő
* Zeneismeret: szolfézs, zeneelmélet (5. évfolyamtól), zenetörténet-zeneirodalom (5. évfolyamtól)

- magánének tanszak

* Kamarazene tanszak: kamarazene (továbbképző évfolyamoktól)

Népzene:

* Pengetős tanszak

Vállalkozási tevékenység: vállalkozási tevékenységet nem folytathat

15. A költségvetési szerv gazdálkodási besorolása, előirányzatok feletti rendelkezési jogosultsága:

Önállóan működő, előirányzatai felett részjogkörrel rendelkező (Az államháztartás végrehajtásáról szóló 368/2011. (XII. 31.) Korm. rendelet 9 §. (3) szerint meghatározott) költségvetési szerv, mely besorolás nem érinti az intézmény szakmai önállóságát. Személyi előirányzat felett teljes rendelkezési jogkörrel bír, a dologi előirányzatok feletti rendelkezési jogosultságát a Bischitz Johanna Integrált Humán Szolgáltató Központtal együtt gyakorolja. A pénzügyi-gazdasági feladatokat a Bischitz Johanna Integrált Humán Szolgáltató Központ látja el. A munkamegosztás és felelősségvállalás rendjét külön megállapodás szabályozza.

16. A költségvetési szerv vagyona:

Budapest VII. kerület 34359 helyrajzi számú 400 m2 felépítményes ingatlan ingyenes használata, valamint vagyonértékű jogok, tárgyi eszközök (gépek, berendezések, felszerelések, stb.) állóeszközleltár szerint.

17. A költségvetési szerv vagyon feletti rendelkezési jogosultsága:

A költségvetési szerv működéséhez szükséges ingó és ingatlan vagyontárgyak az alapító tulajdonát képezik. A költségvetési szerv vagyonát A költségvetési szerv vezetője működteti. Az épület csak az alapító okiratban meghatározott feladatok ellátására szolgál. A zavartalan működés biztosítása mellett, az alaptevékenység sérelme nélkül az intézmény helyiségei – az önkormányzat tulajdonában lévő vagyonnal való rendelkezés szabályairól szóló 49/2011. (XI.21.) számú önkormányzati rendelet betartásával - hasznosíthatóak, de el nem idegeníthetők.

18. A költségvetési szerv vezetőjének kinevezési rendje:

A költségvetési szerv vezetője magasabb vezető beosztású közalkalmazott, akit pályázat útján Budapest Főváros VII. kerület Erzsébetváros Önkormányzatának Képviselő-testülete bíz meg határozott időre.

19. A költségvetési szerv alkalmazottainak jogállása:

A költségvetési szerv alkalmazottai közalkalmazottak, jogviszonyukra a Közalkalmazottak jogállásáról szóló 1992. évi XXXIII. törvény rendelkezései az irányadóak.

20. A költségvetési szerv képviselete:

A költségvetési szerv képviseletét a Polgári Törvénykönyv (1959. évi IV. törvény) 36.§-a, valamint a nemzeti köznevelésről szóló 2011. évi CXC. törvény alapján a költségvetési szerv vezetője látja el, aki e jogkörét esetenként, vagy az ügyek meghatározott csoportjára nézve a költségvetési szerv dolgozójára átruházhatja.

Záradék

Jelen egységes szerkezetbe foglalt módosított alapító okiratot Budapest Főváros VII. kerület Erzsébetváros Önkormányzatának Képviselő-testülete a 2012. november 16-i ülésén a ………………. számú határozattal fogadta el.

Budapest, 2012. november …

Vattamány Zsolt

polgármester

A kiadmány hiteléül:

Dr. Gotthard Gábor  
 jegyző