**ALAPÍTÓ OKIRAT**

**MÓDOSÍTÁS**

**3/2012. számú**

Budapest Főváros VII. kerület Erzsébetváros Önkormányzatának Képviselő-testülete a helyi önkormányzatokról szóló 1990. évi LXV. törvény, az államháztartásról szóló 2011. évi CXCV. törvény, valamint a nemzeti köznevelésről szóló 2011. évi CXC. törvény alapján az

KÓPÉVÁR ÓVODA

alapító okiratát az alábbiak szerint módosítja:

1. Az alapító okirat bevezető rendelkezése helyébe a következő rendelkezés lép:

„Budapest Főváros VII. kerület Erzsébetváros Önkormányzat Képviselő – testülete az államháztartásról szóló törvény végrehajtásáról szóló 368/2011. (XII.31.) Korm. rendelet 5.§-a alapján, továbbá figyelemmel a nemzeti köznevelésről szóló 2011.évi CXC. törvényben foglaltakra a Kópévár Óvoda alapító okiratát 2012. december 1. napjától az alábbiak szerint adja ki:”

1. Az egységes szerkezetbe foglalt Alapító Okirat 9. pontja törlésre kerül, és helyébe az alábbi szövegrész lép:

„9/a. A köznevelési intézmény típusa:

Óvoda

9/b. Jogszabályban meghatározott közfeladata: köznevelés

Az óvoda a gyermek hároméves korától a tankötelezettség kezdetéig nevelő intézmény.”

1. Az egységes szerkezetbe foglalt Alapító Okirat 12. pontja törlésre kerül, és helyébe az alábbi szövegrész lép:

*„12. Alapfeladatának jogszabály szerinti megnevezése: köznevelési feladat, ezen belül óvodai nevelés, és a többi gyermekkel együtt nevelhető sajátos nevelési igényű gyermekek nevelése.”*

1. Az egységes szerkezetbe foglalt Alapító Okirat 12/b. és 12/c. pontja törlésre kerül, és helyébe az alábbi szövegrész lép, és további 12/d. ponttal egészül ki:

„12/b. Alaptevékenysége az államháztartás szakfeladatrendje szerinti bontásban:

* 851011 Óvodai nevelés, ellátás – a gyermek hároméves korától a tankötelezettség kezdetéig tartó, a teljes óvodai életet átívelő foglalkozások és a gyermek napközbeni ellátásával összefüggő feladatokat is magában foglaló nevelési tevékenységek.
* 562912 Óvodai intézményi étkeztetés – az óvodai ellátottak intézményi étkeztetése.
* 562917 Munkahelyi étkeztetés.
* 856099 Egyéb oktatást kiegészítő tevékenység.
* 851012 Sajátos nevelési igényű gyermekek óvodai nevelése, ellátása

*12/c. Sajátos nevelési igényű tanulók integrált nevelése, oktatása:*

*Ellátja a többi gyermekkel együtt nevelhető, szakértői bizottság szakértői véleménye alapján az érzékszervi fogyatékos, vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő gyermekek nevelését.*

12/d. Vállalkozási tevékenység: vállalkozási tevékenységet nem folytathat”.

*Jelen módosítás 2012. 12. 01. nappal lép hatályba, többi pontja változatlan tartalommal hatályban marad.*

Záradék

Jelen alapító okirat módosítást Budapest Főváros VII. kerület Erzsébetváros Önkormányzatának Képviselő-testülete a 2012. november 16-i ülésén a ……………. számú határozattal fogadta el.

Budapest, 2012. november .

Vattamány Zsolt

polgármester

A kiadmány hiteléül:

Dr. Gotthard Gábo r  
 jegyző